open-index/open-wikipedia-markdown huggingface dataset:
Saulėteka

**Saulėteka** – mėnesinis žurnalas, ėjęs 1900–1902 m. Bitėnuose.

## Istorija
Leistas gotišku šriftu, nuo 1901 m. kai kurie rašiniai spausdinti lotyniškomis raidėmis. Leido Martynas Jankus. Spausdintas M. Jankaus spaustuvėje Bitėnuose. Išėjo 18 numerių.

Rašė apie lietuvių organizacijas, švietimo ir mokslo svarbą, ūkininkavimą, spausdino naujienas iš Lietuvos ir kitų kraštų, ragino siekti kultūros, saugoti tautos tradicijas.

Redagavo Ansas Bruožis (pirmuosius numerius), nuo Nr. 5 – Martynas Jankus. 

## Šaltiniai

## Nuorodos
* „Saulėteka“. E-paveldas.lt
Saulėtekis (laikraštis)

**Saulėtekis** – dvisavaitis nekomercinis, katalikiškos krypties laikraštis Lietuvos moksleiviams, ėjęs nuo 1990 m. rugsėjo mėn. iki 1999 m. Panevėžyje.

## Istorija
Iki 1993 m. gegužės mėn. vadinosi „Jupiteris“. Įsteigė Julė Kilčiauskienė, leido jos individuali leidybos įmonė. Tiražas 1990 m. – 9000 egz., 1997 m. – 1 100 egz.

Rašė mokslo, meno, kultūros, istorijos temomis, spausdino tautosaką, fantastikos kūrinius, kryžiažodžius. 

Redaktorė Julė Kilčiauskienė. 

Laikraštyje dirbo jaunieji neetatiniai korespondentai Dainius Sinkevičius, Kęstutis Isakas.

## Šaltiniai
OMX Tallinn

**OMX Tallinn** – visų akcijų indeksas, kurį sudaro visos Talino vertybinių popierių biržos (Estija) Oficialiajame ir Papildomajame sąraše kotiruojamos bendrovės, išskyrus tas bendroves, kuriose vienas akcininkas valdo 90 proc. ir daugiau išleistų akcijų. Indeksu siekiama atspindėti Talino VP rinkos einamąją padėtį ir jos pokyčius.
Petrošanis

**Petrošanis** – miestas vidurio vakarų Rumunijoje, Žiu upės slėnyje. Geležinkelio stotis. Išvystyta mašinų pramonė, kasama akmens anglis.

## Sportas
* CS Jiul Petroșani (futbolas)
Kurtia de Ardžešas

**Kurtia de Ardžešas** () – miestas pietinėje Rumunijoje, Pietų Karpatų priekalniuose, dešiniajame Ardžešo krante. Geležinkelio stotis, plentas į Piteštį. Metalo, medienos apdirbimas, mašinų gamyba, elektronikos, tekstilės, keramikos, statybinių medžiagų, maisto (malimo) pramonė. Klimato kurortas. Turizmas. Apylinkėse kasamas lignitas.

Mieste stovi viena seniausių Valakijos bažnyčių – Šv. Mikalojaus soboras (1352 m.). Yra Šv. Nikanoro cerkvės (XIII a.), Valakijos kunigaikščių rūmų (1370 m.) griuvėsiai.

## Istorija
Kurtia de Ardžešas pradėjo kurtis XIV a. kaip Valakijos vyskupų rezidencija.

## Sportas
* FC Internațional Curtea de Argeș (futbolas)

## Šaltiniai
Elektrografijos mokslinio tyrimo institutas

**Elektrografijos institutas „Elmatronas“** (t. p. **Elektrografijos mokslinio tyrimo institutas**, **Valstybinė mokslinė-gamybinė įmonė „Elmatronas“**) – buvusi mokslinė ir gamybinė įstaiga, 1957–2003 m. veikusi Vilniuje. Užsiėmė informacinių sistemų, specialių jai skirtų medžiagų, elektroninės valdymo ir matavimo, medicininės įrangos kūrimu.

## Istorija
1956 m. inžinierius Jonas Žilevičius pateikė keletą išradimų Maskvos poligrafijos mašinų gamybos mokslinių tyrimų institutui. J. Žilevičius tuo metu dirbo dėstytoju Vilniaus pedagoginiame universitete. Čia, laboratorijoje, su savadarbe įranga jis ant seleno padarė pirmąsias elektrografijas TSRS, pradėjo sistemingus elektrografinių sluoksnių ir vaizdo gavimo tyrimus. Poligrafijos mašinų gamybos mokslinių tyrimų institutas Vilniuje įkūrė savo filialą, kur Jonas Žilevičius tęsė darbą, vadovavo keturiems pagalbininkams. Po metų, 1957 m. rugpjūčio 25 d., filialas buvo perregistruotas į Elektrografijos mokslinio tyrimo institutą, kuriam Jonas Žilevičius vadovavo pirmuosius 10 metų. Čia buvo sukurtas pirmasis TSRS kopijavimo aparatas „ERA“, kurį gamino Kauno eksperimentinė automatizacijos priemonių gamykla ir Vilniaus skaičiavimo mašinų gamykla. 1965 m. šį aparatą jau naudojo 104-ios organizacijos.

Elektrografijos mokslinio tyrimo institutas 1990 m. buvo reorganizuotas į *Valstybinę mokslinę-gamybinė įmonę „Elmatronas“*, o 1991 m. lapkričio 14 d. – į *Elektrografijos institutą „Elmatronas“*. 2003 m. birželio 18 d. pripažintas bankrutavusiu ir paskelbtas likviduotu.

Nuo 1991 m. įvairiu laiku veikė keliolika instituto individualių įmonių: „Autokaras“, „Bema“, „Dažai“, „Efrata“, „Egrikas“, „Elektronikos servisas“, „Elfara“, „Fotosensorius“, „Imtra“, „Įsra“, „Katodas“, „Kompasla“, „Mikronika“ (dabar UAB „Vilniaus spaustuvė“), „Spektrotonas“, „Spela“, „Viskantas“ (dabar UAB „Mikrosistemos“). Kai kurios iš jų kaip UAB veikia iki šiol.

Veikė folkloro ansamblis „Sadauja“.

## Direktoriai

* Jonas Žilevičius
* Leonardas Korolkovas
* Donatas Jonas Sidaravičius
Saulutė (Plungė)

**Saulutė** – Plungės krašto savaitraštis, ėjęs 1991–1994 m. Plungėje.

## Istorija
Įsteigė Plungės rajono kultūros skyrius, leido Plungės rajono centrinė biblioteka, Žemaičių dailės muziejus. Tiražas 1991 m. – 5000 egz. 1994 m. – 1600 egz. 1994 m. pakeitė „Saulutė“ laikraštis „Žemaičių saulutė“.

Skelbė istorinių tyrimų medžiagą, rašė apie aktualius politinio ir visuomeninio gyvenimo įvykius.

Redagavo Irena Vitkauskienė. 

## Šaltiniai
Savaitė (žurnalas)

**Savaitė** – *savaitinis iliustruotas [[žurnalas (spauda)|žurnalas]]*, ėjęs 1940 m. sausio – birželio mėn. ir 1942–1944 m. birželio mėn. Kaune.

## Istorija
Įsteigė, leido ir redagavo Kazys Obolėnas. Tiražas 1940 m. – 5000 egz. 

## Šaltiniai
Savaitė (savaitraštis)

**„Savaitė“** – akcinės bendrovės „Šilkas“ (iki 1992 m. – tekstilės įmonės) savaitraštis, leistas 1969–1994 m. Kaune.

## Istorija
Iki 1990 m. vadinosi „Zibertietis“ ir ėjo kaip P. Ziberto šilko kombinato leidinys. Tiražas 1969 m. – 1500 egz., 1988 m. – 1000 egz., 1994 m. – 500 egz.

## Redaktoriai
* Raimundas Yla – 1969–1976 m.
* G. Ramanauskaitė – 1977–1982 m.
* L. Jokšas – 1983–1984 m.
* Eugenijus Striaukas – 1985–1988 m.
* Danutė Skarelienė – 1989–1994 m. 

## Šaltiniai
Savaitės ekranas

**Savaitės ekranas** – reklaminis savaitraštis, ėjęs 1972–1991 m. Vilniuje lietuvių ir rusų kalba.

## Istorija
Pakeitė biuletenį „Ekrano naujienos“. 1972–1979 m. leido Respublikinė kino filmų nuomojimo kontora. 1980–1990 m. ėjo kaip leidinio „Kinas“ savaitinis reklaminis priedas. Tiražas 1981 m. – 29 600 egz. lietuvių kalba ir 10 200 egz. rusų k., 1991 m. – 9300 egz. lietuvių kalba ir 5300 egz. rusų k.

Nuo 1992 m. vietoje „Savaitės ekrano“ leidžiamas savaitraštis „7 meno dienos“.

## Redaktoriai
* Žana Levitina – 1972–1991 m.
* Rūta Marcinkevičiūtė (Mikšionienė) – 1991 m. 

## Šaltiniai
Saulutė (Jurbarkas)

**Saulutė** – vaikų žurnalas, ėjęs 1925–1931 m. Jurbarke du kartus per mėnesį.

## Istorija
Leido Antanas Giedraitis-Giedrius ir „Pasakos“ bendrovė, 1930–1931 m. – Marijampolės „Dirvos“ bendrovė ir spaustuvė.

Redaktorius Antanas Giedraitis-Giedrius. Be redaktoriaus, žurnalui rašė Konstantinas Bajerčius, Stasys Balčytis, Bernardas Brazdžionis (Vytė Nemunėlis), Iliuminata Vasiliauskaitė-Giedraitienė (Nemuno Bangelė), Pranas Mašiotas, Teodoras Šuravinas ir kt., iliustravo Kazys Šimonis. 

## Šaltiniai

## Nuorodos
* „Saulutė“. E-paveldas.lt
Savaitės žodis

**Savaitės žodis** – privatus savaitraštis bedarbiams ir darbdaviams, ėjęs 1992–1993 m. Vilniuje.

## Istorija
Leido UAB „Riba“. Rašė apie valstybės ir šeimos biudžetą, verslininkystės problemas. Tiražas 1992 m. – 6900 egz. Išėjo 40 numerių.

Redagavo Petras Imbrasas. 

## Šaltiniai
Saulutė (Detmoldas)

**Saulutė** – vaikų mėnesinis žurnalas, ėjęs 1946 m. sausio 15 d. – 1948 m. birželio 15 d. Detmolde, Vakarų Vokietijoje.

## Istorija
Leido Antanas Giedraitis-Giedrius, Lietuvių sąjungos valdyba, Lietuvių tremtinių bendruomenės Detmoldo apygardos valdyba, Lietuvių tremtinių bendruomenės vyr. komitetas. Pasirodė 30 numerių. Iš pradžių žurnalo spausdinta 5000 egz., paskui – 3000 egz.

Bendradarbiavo Bernardas Brazdžionis (Vytė Nemunėlis), Iliuminata Vasiliauskaitė-Giedraitienė (Nemuno Bangelė), Pranas Bastys (Imsrys), Jurgis Jankus, Vytautas Tamulaitis ir kt. Iliustravo Vlada Stančikaitė-Abraitienė, Telesforas Valius, Romualdas Veselauskas ir kt.

Redagavo Antanas Giedraitis-Giedrius. 

## Nuorodos
* „Saulutė“ 1945-1948 suskaitmenintas archyvas pas spauda.org

## Šaltiniai
Savas (laikraštis)

**Savas** –  dvisavaitis Lietuvos (iš pradžių – Kauno) studentų laikraštis, einantis nuo 1995 m. gegužės mėn. Kaune. 

## Istorija
Leidžia tautinė lietuvių studentų korporacija Neo Lithuania. Tiražas 1995 m. – 3300 egz., 1997 m. – 10 000 egz.

Vyriausieji redaktoriai J. Vitkauskas, S. Ridzevičius, L. Pupelis. 

## Šaltiniai
Vienišius Džordžas

**Vienišius Džordžas** arba **Pintos salos vėžlys** (*Geochelone nigra abingdoni*) – Galapagų vėžlio patinas, kuris ilgą laiką buvo vienintelis šio porūšio atstovas pasaulyje. Mirė 2012 m. birželio 24 d.

Galapagų vėžliai yra reta gigantiškų vėžlių rūšis, sutinkama tik Galapagų salyne.

Džordžas, 1972 m. buvo rastas Pintos saloje (maža salelė salyno šiaurėje). Pavadintas amerikiečių aktoriaus Džordžo Gobelio garbei. Skirtingais duomenimis vėžliui buvo nuo 60 iki 90 m. Teoriškai šios rūšies vėžliai geba daugintis ir būdami 200 metų amžiaus.

Džordžas buvo laikomas Darvino tyrimų stoties aptvare, Santa Kruso saloje.

2007 m. gegužę, po 2000 vėžlių genetinio tyrinėjimo, buvo aptikta patelė, genetiškai panaši į Džordžą. Patelė yra hibridas, turintis Džordžo tėvo giminės genų, o tai suteikė vilties giminės pratęsimui. Džordžas neretai buvo vadinamas žinomiausiu pasaulyje viengungiu.

Vienišiui Džordžui skirta Henrio Nikolso mokslo populiarinimo knyga „Vienišius Džordžas: žinomiausio pasaulyje vėžlio gyvenimas ir meilė“.

## Literatūra
* Даревский И. С., Орлов Н. Л. Редкие и исчезающие животные. Земноводные и пресмыкающиеся. – М.: Высшая школа, 1988. С. 53. ISBN 5-06-001429-0

## Šaltiniai
Savininkas (laikraštis)

**Savininkas** – laikraštis, ėjęs 1992–1996 m. Vilniuje. Skelbėsi esąs „laikraštis gyvenantiems savo protu“.

## Istorija
Įsteigė korporacija „Lietverslas“ ir Nuosavybės saugos kongresas. Leido UAB „Savininkas“. Ėjo 2 kartus per mėnesį, nuo 1994 m. kartą per savaitę. Tiražas 1992 m. – 10 000 egz., 1995 m. – 5000 egz.

1996–1997 m. buvo leidžiamas kaip dienraščio „Lietuvos rytas“ vidinis priedas.

## Redaktoriai

* Edvardas Antanas Vaitkus – 1992–1994 m.
* Arvydas Valionis – 1994–1996 m. 

## Šaltiniai
Savivaldybių balsas

**Savivaldybių balsas** – *mėnesinis Lietuvos miestų ir miestelių sąjungos laikraštis* / mėnesinis savivaldybių darbuotojų žurnalas, leistas 1926–1927 m. Kaune.

## Istorija
Leido Lietuvos miestų sąjunga. Išėjo 5 numeriai.
 
Redagavo Jonas Vileišis.

## Šaltiniai

## Nuorodos
* „Savivaldybių balsas“. E-paveldas.lt
Gegužavai

**Gegužavai** – buvęs kaimas šiaurės vakarinėje Kretingos rajono savivaldybės teritorijos dalyje, 7 km į šiaurės rytus nuo Darbėnų, Auksūdyje.

## Istorija

XVIII a. Palangos seniūnijos inventoriuje minimas Gegužavo vienkiemis (obręb Giegużaws), kuris atsirado plėšininių Auksūdžio žemių pakraštyje. 1780 m. jame gyveno valstiečio Stanislovo Rimkaus šeima.

Iki 1861 m. vienkiemio žemė priklausė Darbėnų dvarui. Jame valstiečiai ėjo lažą, o valdytojams mokėjo duoklę. Įsteigus luominę valstiečių savivaldą, 1870 m. Gegužavo užusienis (заст. Гегужево) tebebuvo Auksūdžio kaimo dalimi.

1923 m. surašyme jau minimas Gegužavų kaimas, kuriame buvo 5 sodybos ir 28 gyventojai. 1959 m. jis priklausė Darbėnų apylinkei., o tarp 1968–1976 m. kaimas panaikintas. Jo žemė prijungta prie Auksūdžio.

## Šaltiniai

* Julius Kanarskas. Darbėnų apylinkės kaimai. – Švyturys (Kretinga). – 1992, rugpjūčio 19
Seimo kronika

**Seimo kronika** – savaitinis iliustruotas žurnalas, leistas nuo 1997 m. balandžio mėn. iki 2012 m. Vilniuje.

## Istorija
Leistas Lietuvos Respublikos Seimo kanceliarijos Komunikacijos departamento Ryšių su visuomene skyriaus. Pakeitė 1995–1997 m. ėjusį Lietuvos Respublikos Seimo Pirmininko Č. Juršėno iniciatyva įsteigtą to paties pavadinimo informacinį biuletenį. Platinamas Lietuvoje ir užsienyje. Tiražas 500 egz.

Atspindėjo parlamento įvykius, rašė apie plenarinių posėdžių darbą, Seimo Pirmininko, Valdybos, komitetų, komisijų, frakcijų sprendimus.

## Šaltiniai

## Nuorodos
*  „Seimo kronika“
Vladas Malcevičius

**Vladas Malcevičius** (g. 1934 m. liepos 9 d. Jomantuose) – Lietuvos pedagogas.

## Biografija

1943–1946 m. mokėsi Vembutų pradinėje mokykloje, 1946–1950 m. – Telšių Žemaitės vidurinėje mokykloje, 1950–1954 m. – Telšių pedagoginėje mokykloje. 1954–1959 m. studijavo VPI Fizikos ir matematikos fakultete.

1959–1961 m. Sedos vidurinės mokyklos mokytojas, 1961–1962 m. – Mokymo dalies vedėjas. 1962–1964 m. Telšių Žemaitės vidurinės mokyklos Mokymo dalies vedėjas. 1964–1972 m. Telšių rajono švietimo skyriaus mokyklų inspektorius. 1972–1978 m. Švietimo ministerijos Mokymo metodinio skyriaus mokyklų inspektorius, 1978–1987 m. – skyriaus viršininko pavaduotojas. 1987–1990 m. Vilniaus 16-osios vidurinės mokyklos direktoriaus pavaduotojas, 1990–2010 m. – direktorius. Nuo 2010 m. Vilniaus Užupio gimnazijos matematikos mokytojas.

## Nuorodos
Kevedas

**Kevedas** – miestas vidurio vakarų Ekvadore, Los Rioso provincijoje, 183 km į šiaurės rytus nuo Gvajakilio, prie Vinseso upės. Svarbus transporto mazgas: plentai į Gvajakilį, Latakungą, Esmeraldasą, Mantą.

Verčiamasi žemės ūkiu: auginami bananai, ryžiai, kukurūzai, soja. Maisto pramonė. Svarbus prekybinis centras. Veikia universitetas.

Kevede gyvena nemaža kinų bendruomenė, todėl Kevedas vadinamas „Ekvadoro kinų kvartalu“.

## Šaltiniai
Vinsesas

**Vinsesas** () – miestas Ekvadore, Los Rioso provincijoje, ~100 km į šiaurę nuo Gvajakilio, prie Vinseso upės. Pro miestą eina kelias San Klementė–Palestina. Verčiamasi daugiausia žemės ūkiu.

Vinsesas žymus savo medine architektūra. Įmantrūs pastatai pastatyti miestą valdant kakavos plantatoriams.

## Šaltiniai
Lupenis

**Lupenis** – miestas vakarų Rumunijoje, 18 km nuo Petrošanio, Žiu upės slėnyje. Išvystyta angliakasyba.

## Sportas
* CS Minerul Lupeni (futbolas)
Tirgu Murešas

**Tirgu Murešas** () – miestas šiaurinėje Rumunijoje; apskrities centras. Išvystyta mašinų, chemijos, lengvoji pramonė.

## Sportas

### Futbolas
* FCM Târgu Mureș
* ACS Maris Târgu Mureș
* CG Târgu Mureș
* SC Mureșul Târgu Mureș
* CS Târgu Mureș
Advokatas komercinės ir įmonių teisės specialistas

**Advokatas komercinės ir įmonių teisės specialistas** () – advokatas specialistas (*Fachanwalt*) komercinės ir įmonių teisės srityje (komercinės ir įmonių teisės specializacijos advokatas; advokatas komercininkas); profesinis Vokietijos advokatų titulas. Vienas naujesnių oficialiai pripažįstamų advokatų specializacijų Vokietijoje. Įtvirtinta Advokatų specialistų nuostatuose (§ 14 i, Fachanwaltsordnung, FAO).
Manabi provincija

**Manabi provincija** () – provincija vakarinėje Ekvadoro dalyje, Ramiojo vandenyno pakrantėje. Administracinis centras – Portovjechas.

## Geografija

Provinciją į dvi skrtingas geografines dalis dalina giliai į žemyną įsiterpianti Karakeso įlanka. Pietinė dalis kalnuota, sausringa, tuo tarpu šiaurinėje būdingos miškingos aukštumos ir lygumos. Pačiuose šiaurės vakaruose įsiterpia pelkėta lagūna. Svarbiausia upė – Čonė. Yra Mačaliljos nacionalinis parkas.

## Administracinis suskirstymas
  
Provincija padalinta į 22 kantonus:

* Bolivaras (Kalseta)
* Čonė
* El Karmenas
* Flavio Alfaras
* Chama
* Charamicho
* Chipichapa
* Chuninas
* Manta
* Montekristis
* Olmedas
* Pachanas
* Pedernalesas
* Pičinča
* Portovjechas
* Puerto Lopesas
* Rokafuertė
* Santa Ana
* San Visentė
* Sukrė (Bahija de Karakesas)
* Tosagva
* Veintikuatro de Majas (Sukrė)

## Šaltiniai
Temple of Knowledge (Kataklysm Part III)

**Temple of Knowledge (Kataklysm Part III)** – antrasis Kanados death metalo muzikos grupės Kataklysm studijinis albumas.

## Dainų sąrašas
# "The Unholy Signature (Segment I - Utterly Significant)" – 06:19
# "Beckoning of the Xul (Segment II - In the Midst of the Azonei's Dominion)" – 05:53
# "Point of Evanescence (Segment III - Of Sheer Perseverance)" – 03:41
# "Fathers From the Suns (Act I - The Occurred Barrier)" – 04:23
# "Enhanced by the Lore (Act II - Scholarship Ordained)" – 03:41
# "In Parallel Horizons (Act III - Spontaneous Aura Projection)" – 04:01
# "The Awakener (Epoch I - Summon the Legends)" – 04:05
# "Maelstrom 2010 (Epoch II - Omens About the Great Infernos)" – 03:21
# "Exode of Evils (Epoch III - Ladder of Thousand Parsecs)" – 04:06
# "L'Odyssée..." – 03:15

## Grupė
* Sylvain Houde – vokalas
* Jean-François Dagenais – el. gitara
* Maurizio Iacono – bosas
* Nick Miller – būgnai
Portovjechas

**Portovjechas** ( – „senasis uostas“) – miestas vakarų Ekvadore, Portovjecho upės slėnyje, 30 km nuo Ramiojo vandenyno; Manabi provincijos administracinis centras. Keliai į Mantą, Kevedą, Santa Aną, Santo Domingą. Yra oro uostas.

Portovjechas – svarbus kakavos, kavos, bananų, mangų, daržovių auginimo ir prekybos centras. Maisto pramonė, panamų, hamakų ir kitų rankų darbo dirbinių gamyba. Veikia ligoninė, keli teatrai.

## Istorija

Miestas įkurtas 1535 m. kaip *Villa Nueva de San Gregorio de Portoviejo* ir yra vienas seniausių šalyje.

## Šaltiniai
Sėjos baras

**Sėjos baras** – dvimėnesis knygų propagavimo žurnalas, ėjęs 1930–1933 m. Kaune.

## Istorija
Leido bendrovė „Dirva“. Tiražas 2000 egz.

Rašė kultūros istorijos, vaikų ir jaunimo literatūros, knygų leidybos ir prekybos, periodinės spaudos klausimais.

Redagavo Adomas Dundzila. 

## Šaltiniai

## Nuorodos
* „Sėjos baras“. E-paveldas.lt
Sekmadienio 10 centų

**Sekmadienio 10 centų** – savaitinis laikraštis, ėjęs 1933 m. Kaune.

## Istorija
Leistas kaip dienraščio „Dešimt centų“ priedas. Leido ir redagavo A. Narkevičius. Spausdino „Typolit“ ir M. Kuktos spaustuvė. Išėjo 10 numerių po 4-6 psl. 

1934 m. rugpjūčio 12 d. išėjo vienkartinis leidinys „Sekmadienio 10 centų“, jį redagavo A. Rimkevičius.

## Šaltiniai

## Nuorodos
*„Sekmadienio 10 centų“. E-paveldas.lt
*[„Sekmadienio 10 centų“. [1934] m. E-paveldas.lt]
Manta

**Manta** () – miestas vakarų Ekvadore, Manabi provincijoje, Ramiojo vandenyno pakrantėje. Didžiausias Manabi provincijos miestas. Vienas pagrindinių šalies jūrų uostų (eksportuojama kava, kakava, žuvis, bananai, daržovės ir kt.). Yra Eloj Alfaro karinis ir tarptautinis civilinis oro uostas.

Manta yra svarbiausias žvejybinis uostas šalyje. Mieste gaminami tuno konservai, kurie eksportuojami į JAV ir Europą. Taip pat gaminamas augalinis aliejus, cheminiai valikliai. Priemiestyje Montekristyje gaminamos skrybėlės panamos. Taip pat auga turizmo sektorius – turistai ilsisi Ramiojo vandenyno pakrantės paplūdimiuose, kurortuose. Populiarus banglenčių sportas, povandeninis nardymas ir kitos vandens pramogos.

Veikia keletas universitetų: Laica Eloy Alfaro, Universidad del Pacifico ir kt.
 

## Istorija
Miestas žinomas nuo prieškolumbinių laikų, čia buvo Mantenjo kultūros centras. Vėliau teritoriją užvaldė inkai. Ispanai Mantą oficialiai įkūrė 1563 m.

## Sportas
* Delfín SC – futbolo klubas; rungtyniavo aukščiausioje šalies lygoje.
* Manta FC – futbolo klubas; rungtyniavo aukščiausioje šalies lygoje.
* Namų rungtynes žaidžia *Jocay* stadione (), talpinančiame 22 tūkst. žiūrovų.

## Išnašos

## Nuorodos
Sekmadienio paštas

**Sekmadienio paštas** – *viso krašto savaitraštis*, leistas 1937 m. Kaune.

## Istorija
Leistas kaip bulvarinio dienraštis „Dešimt centų“ priedas. Leido ir redagavo A. Narkevičius. Išėjo 51 numeris. 

## Šaltiniai

## Nuorodos
*„Sekmadienio paštas“. E-paveldas.lt
Temai

**Kotokoliai**, arba **temai** (*Tem*), **tembai** (*Temba*) – etninė grupė Toge, gyvenanti Centro regiono šiaurės rytinėje dalyje, bet yra diasporos Ganoje ir Benine. Viso priskaičiuojama apie 307 000 (iš jų 204 000 gyvena Toge). Jie priklauso grusi kalbinei grupei (gūrų šeimai), kaip ir jų šiauriniai kaimynai kabijai. Dauguma musulmonai.

Nuo XVII a. jų svarbiausia gyvenvietė Sokodė, įkurta legendinio dydvyrio *Kotokro*, tapo labai svarbiu prekybiniu miestu, kuriame kirtosi prekybiniai keliai, maišėsi Sahelio ir Gvinėjos įlankos kultūros. XIX a. aplink Sokodę susiformavo prekybinė valstybė, vadinama Kotokoli arba **Čaudžo** (*Tschaudjo*). Jos valdovai, titluojami *uro eso*, buvo renkami paeiliui iš septynių miesto sudedamųjų dalių.

Uro eso valdovų dinastija egzistuoja iki mūsų dienų. Tai – viena iš 6 tradicinių Togo karalysčių, išlaikytų iki dabar, kurių vadai turi oficialų titulą *Chef supérieur*.

## Valdovai (uro eso)
* Ca Jobo I ?–1860
* Ca Jobo II (ar Bukari „Malua“) 1860–1870
* Ca Jobo III 1870–1888?
* Yusuf ?–?
* Yusuf Ayeva 1986?–dabar

## Nuorodos
Togo gentinės karalystės
Sekmadienis (savaitraštis)

**Sekmadienis** – bulvarinio pobūdžio savaitraštis, ėjęs nuo 1928 m. kovo iki 1940 m. birželio Kaune.

## Istorija
Įsteigė ir iki 1929 m. redagavo Vincas Kemežys. Nuo 1929 m. leido Chanonas Kučinskas, redagavo Vladas Radzevičius, Stasys Sadauskas. Tiražas 1929 m. – 5000 egz. 1940 m. leido priedą „Pasaulio vaizdai“. Bendradarbiavo Juozas Olinardas Penčyla, Jonas Šimkus.

1990–1992 m. Kaune kaip atkurtas 1928–1940 m. ėjęs to paties pavadinimo savaitraštis leistas *laikraštis Lietuvai*. Redaktorius Pranciškus Abelkis. Tiražas 1990 m. – 10 000 egz., 1992 m. – 1000 egz. Išėjo 5 numeriai. 

## Šaltiniai

## Nuorodos
* „Sekmadienis“. E-paveldas.lt
Sėja (žurnalas)

**Sėja** – JAV lietuvių tautinės, demokratinės minties žurnalas, ėjęs 1953–1977 m. Čikagoje.

## Istorija
Leido valstiečių liaudininkų „Varpininkų leidinių fondas“. Ėjo kas mėnesį, nuo 1959 m. – kas dvi savaites, 1962–1975 m. – kas ketvirtį, nuo 1976 m. – kas pusmetį.

Tęsė varpininkų, demokratų, valstiečių liaudininkų spaudos tradicijas. Bendradarbiavo Juozas Audėnas, Justinas Bertašius, Jonas Bildušas, Henrikas Ernestas Blazas, Jeronimas Cicėnas, Vaclovas Čižiūnas, Jonas Daugėla, Jurgis Gimbutas, Jonas Kardelis, Kazys Karvelis, Balys Matulionis, Juozas Pajaujis-Javis, Antanas Sugintas, Jonas Šalna ir kt.

## Redaktoriai
* Gražvydas Juozas Lazauskas – 1953–1964 m., 1967–1969 m.
* Antanas Rūkas – 1965–1966 m.
* Liudas Šmulkštys – nuo 1969 m. 

## Šaltiniai
Sėjėjas (žurnalas)

**Sėjėjas** – dvisavaitis evangelikų reformatų žurnalas, ėjęs nuo 1926 m. liepos 18 d. iki 1940 m. liepos 1 d. ir nuo 1992 m. Biržuose, Reformatų g. 2, redakcijos adresas: Kaunas, Trakų g. 5.

## Istorija
Leidėjas ir redaktorius Povilas Jakubėnas, administratorius Adolfas Ramonis. Spausdino Biržų spaustuvė. Bendradarbiavo Leonas Gineitis, Povilas Jašinskas, Alfredas Šlikas.

1992 m. Biržuose pradėtas leisti Lietuvos evangelikų reformatų bažnyčios laikraštis „Sėjėjas“. Tiražas 1994 m. – 500 egz. 

Redaktorė Jurgita Vitkauskienė – nuo 1992 m.

Tokiu pačiu pavadinimu 1998–2000 m. leistas katalikų pedagogų žurnalas, 2000–2002 m. ėjęs „Žodžio versmių“ pavadinimu.

## Šaltiniai

## Nuorodos
* „Sėjėjas“ 1926–1940 m. E-paveldas.lt
Sekundė (laikraštis)

**Sekundė** – pramoginio pobūdžio laikraštis, einantis nuo 1994 m. kovo 1 d. Panevėžyje.

## Istorija
Ėjo kas savaitę, 1995 m. – 2 kartus per savaitę, nuo 1996 m. – dienraštis. Leidėjai UAB „Culmen“, „Sekundės laikraštis“, „Spaudos magnatai“. Tiražas 1994 m. – 13 800 egz., 1996 m. – 16 800 egz.,  2010 m. 13 100 egz. Spausdinamas Latvijos spaustuvėje „Poligrāfijas grupa Fenster“.

## Vyriausieji redaktoriai
* Alvydas Ulys – 1994–2005 m.
* Rita Osteikienė – nuo 2006 m.

## Šaltiniai

## Nuorodos
*  „Sekundė“
Senoji sostinė

**Senoji sostinė** – Trakų rajono laikraštis (savaitraštis), ėjęs 1994 m. Trakuose.

## Istorija
Leistas vietoje Trakų rajono savivaldybės informacinio biuletenio „Trakiečių rūpesčiai“. Rėmė Trakų verslininkų klubas. Tiražas 1200 egz.

Redaktoriai: Kęstutis Petkūnas, Aušra Kalinauskienė. 

## Šaltiniai
Senvagė (žurnalas)

**Senvagė** – Panevėžio žurnalas, leistas 1990–1992 m.

## Istorija
Įsteigė ir leido Panevėžio miesto valdybos kultūros skyrius. Nagrinėjo Panevėžio miesto socialines, ekonomines ir kultūrines problemas. Tiražas 1990 m. – 4500 egz., 1992 m. – 3000 egz. Išėjo 5 numeriai.

Redaktorė Liuda Jonušienė.

## Šaltiniai

## Nuorodos
Skaitmenintas Panevėžio apskrities kultūros paveldas („Senvagė“ 1990–1992)
7 kaimynai

**7 kaimynai** – *septynių [[Žemaitija|Žemaitijos]] rajonų turgaus laikraštis*, ėjęs 1991–1992 m. Plungėje.

## Istorija
Spausdino reklamas ir skelbimus, rašė ekonomikos, politikos klausimais. Leidėjas ir redaktorius Alfredas Zdramys. Tiražas 1992 m. – 2000 egz. Išėjo 15 numerių. Jį pakeitė laikraštis „Brasta“. 

## Šaltiniai
Basari

**Basariai** (*Bassari*) gali reikšti:
* Basariai (Senegalas) – etninė grupė Senegale, kuri kalba basarių kalba;
* Nčamai - etninė grupė Toge ir Ganoje, kuri kalba nčamų kalba.
Montekristis

**Montekristis** () – miestas vakarų Ekvadore, Manabi provincijoje, tuoj į pietryčius nuo Mantos. Svarbus kelių mazgas – ties Montekrisčiu iš Mantos vedantis kelias šakojasi į kelius link Portovjecho, Daulės ir Kanjos.

Svarbus tradicinių Ekvadoro skrybėlių panamų gamybos centras.

## Žymūs žmonės

1842 m. Montekristyje gimė Ekvadoro revoliucionierius ir prezidentas Elojus Alfaras.

## Šaltiniai
7 meno dienos (žurnalas)

**7 meno dienos** – *teatro, muzikos, dailės, kino, knygų, sporto ir radijo [[žurnalas (spauda)|žurnalas]]*, leistas 1927 m. spalio mėn. – 1934 m. balandžio mėn. Kaune.

## Istorija
Įkurtas B. Dauguviečio iniciatyva. Išėjo 104 numeriai. Vietoje „7 meno dienų“ leistas žurnalas „Meno dienos“.

Daugiausia vietos skyrė teatrui ir muzikai.

## Redaktoriai
* A. Dirgėla – 1927–1932 m.
* Viktoras Dineika – 1932–1934 m. 

## Šaltiniai

## Nuorodos
* „7 meno dienos“. E-paveldas.lt
Puerto Lopesas

**Puerto Lopesas** () – miestelis vakarų Ekvadore, Manabi provincijos pietuose, Ramiojo vandenyno pakrantėje. Pro gyvenvietę eina kelias Santa Elena-Chipichapa.

Verčiamasi tradicine žvejyba ir ekoturizmu. Netoli Puerto Lopeso prasideda Mačaliljos nacionalinis parkas, vyksta kelionės į La Platos salą, Agva Blankos archeologinę gyvenvietę.

## Šaltiniai
7 meno dienos (savaitraštis)

**7 meno dienos** – kultūros savaitraštis, leidžiamas nuo 1992 m. sausio 10 d. Vilniuje, Bernardinų g. 10.

## Istorija
Pakeitė 1972–1991 m. leistą savaitraštį „Savaitės ekranas“, kuris 1972–1979 m. ėjo kaip Respublikinės kino filmų nuomojimo kontoros leidinys, nuo 1980 m. – kaip Valstybinio kinematografijos komiteto ir Kinematografininkų sąjungos reklaminis leidinys. Leidėjas UAB „7 meno dienos“. Tiražas 1993 m. – 6200 egz., 1997 m. – 3000 egz., 2008 m. - 1200 egz.

Spausdina įvairių meno žanrų kritikos straipsnius, reklamuoja filmus, spektaklius, informuoja apie meno renginius.

## Redaktoriai
* Rūta Marcinkevičiūtė (Mikšionienė) – 1992 m.
* Linas Vildžiūnas – 1992–2011 m.
* Monika Krikštopaitytė – 2011–2014 m. ir nuo 2017 m.
* Agnė Narušytė – 2014–2017 m.

## Šaltiniai

## Nuorodos
* „7 meno dienos“
Bahija de Karakesas

**Bahija de Karakesas** (), pilnas pavadinimas – **La Vilja de San Antonijo de Karakesas** (*La Villa de San Antonio de Caráquez*) – miestas vakarų Ekvadore, Manabi provincijoje, Ramiojo vandenyno pakrantėje, prie Čonės upės estuarijos (Karakeso įlankos) žiočių. Kelias į Čonę bei keltas į San Visentę.

Bahija de Karakesas – turistinis centras, kurortas. 1999 m. gavo ekologinio miesto statusą. Yra organinė krevečių ferma. Veikia archeologijos muziejus, kuriame saugomi Valdivijos kultūros ir Bahijos kultūros radiniai.

## Šaltiniai
Čonė

**Čonė** () – miestas vakarų Ekvadore, Manabi provincijoje, prie Čonės upės. Pro miestą eina Portovjecho-Santo Domingo kelias be atšaka į Bahija de Karakesą.

Verčiamasi žemės ūkiu, prekyba.

## Istorija

Miestas įkurtas 1735 m. kaip *Villa de San Cayetano de Chone*.

## Sportas
* CSCD Grecia – futbolo klubas;
* Namų rungtynes žaidžia Los Chonanas stadione (), talpinančiame 3 tūkst. žiūrovų.

## Išnašos
Alfredas Zdramys

**Alfredas Zdramys** (g. 1966 m. sausio 3 d. Kretingoje) – Lietuvos žurnalistas, redaktorius.

## Biografija
1973–1984 m. mokėsi Plungės 4-ojoje vidurinėje mokykloje, 2000 m. baigė Vilniaus universiteto Komunikacijos fakulteto Žurnalistikos institutą.

1989–1991 m. – Plungės rajono laikraščio „Kibirkštis“ korektorius. 1991–1993 m. – Plungės rajono laikraščio „Žemaitis“ Aktualijų skyriaus vedėjas ir 1991–1992 m. laikraščio „7 kaimynai“ redaktorius. 1993–1995 m. – Plungės laikraščio „Brasta“ redaktorius. 1997–1999 m. – dienraščio „Vakarų ekspresas“ specialusis korespondentas. 1999–2001 m. – dienraščio „Respublika“ Kriminalinių naujienų skyriaus reporteris, 2001–2004 m. – redaktorius, 2004–2005 m. – vyriausiojo redaktoriaus pavaduotojas. 2005–2018 m. dienraščio „Vakaro žinios“ direktorius ir vyriausiasis redaktorius. 2010–2018 m. dienraščio „Respublika“ vyriausiojo redaktoriaus pirmasis pavaduotojas. 2018 m. – dienraščio „Kauno diena“ Ekonomikos priedo redaktorius, 2018 m. – savaitraščio „Vilniaus diena“ vyriausiasis redaktorius.

## Šaltiniai
Kalseta

**Kalseta** () – miestas vakarų Ekvadore, Manabi provincijoje, Kalsetos slėnyje, į šiaurės rytus nuo Portovjecho. Pro miestą eina Portovjecho-Santo Domingo plentas.

Yra laikrodžio bokštas, Šv. Augustino bažnyčia, centrinė aikštė, 1910 m. pastatytas San Bartolo tiltas. Veikia Manabi aukštoji politechnikos mokykla (*Escuela Superior Politécnica de Manabí*).

## Šaltiniai
Mačaliljos nacionalinis parkas

**Mačaliljos nacionalinis parkas** () – saugoma gamtos teritorija vakarų Ekvadore, Manabi provincijoje, šalia Puerto Lopeso, Mačaliljos parapijoje. Įkurtas 1979 m.

Parkas apima Ramiojo vandenyno pakrantę, rūko mišką, sausąjį mišką bei keletą salų netoli kranto (didžiausios – La Platos sala ir Salangas). 1990 m. parko šlapynės įtrauktos į Ramsar konvencijos sąrašą.

Parke stebima apie 270 paukščių rūšių, gyvena šarvuočiai, dvi beždžionių rūšys. Dalis rūšių retos, endeminės. Pakrantėse ir salose sutinkamas galapaginis albatrosas – tai vienintelė šios rūšies gyvenamoji vieta už Galapagų ribų. Kartais užklysta kuprotieji banginiai. Būdingi parko augalai yra opuncija, kvapioji bursera, tikrasis kapokmedis, algarobas ir kt.


Image:Playas del Sur de Manabí.jpg|Fraleso paplūdimys
Image:Isladelaplata.JPG|La Platos sala
La Platos sala

**La Platos sala** ( – „sidabro sala“) – nedidelė negyvenama sala Ramiajame vandenyne, 20 km nuo Ekvadoro krantų, į šiaurės vakarus nuo Puerto Lopeso. Plotas – 14 km².

Sala priklauso Mačaliljos nacionaliniam parkui. Joje peri mėlynkojai padūkėliai, raudonkojai padūkėliai, Naskos padūkėliai. Yra pietinių jūrų liūtų gulyklos.
Morona Santjago provincija

**Morona Santjago provincija** () – provincija pietrytinėje Ekvadoro dalyje, Peru pasienyje. Administracinis centras – Makasas.

Provincijos teritorijoje gyvena indėnai šibarai ir ačuarai.

## Geografija

Didesnioji provincijos dalis yra Amazonės žemumoje, kurią dengia Amazonės džiunglės. Vakaruose paviršius kyla į Andų kalnus – jie apaugę rūko miškais, ten gausu krioklių, upokšnių. Vakariniame pakraštyje stūkso nutolęs nuo kitų, aktyvus Sangajaus ugnikalnis. Aplink jį įsteigtas Sangajaus nacionalinis parkas yra UNESCO pasaulio paveldo objektas.

Provincijos upės priklauso Amazonės baseinui: Pastasa, Pautė, Santjagas, Upanas, Samora.

## Administracinis suskirstymas
  
Provincija padalinta į 12 kantonų:

* Limon Indansa (Cheneral Leonidas Plasa Gutjeresas)
* Logronjas
* Morona (Makasas)
* Pablo Sekstas
* Palora
* San Chuan Boskas
* Mendeso Santjagas
* Sukua
* Taiša
* Tivinca (Santjagas)
* Gvalakisa
* Huamboja

## Šaltiniai
Sidabrė (laikraštis)

**Sidabrė** – Joniškio rajono laikraštis, einantis nuo 1945 m. gruodžio 5 d. Joniškyje, Žemaičių g. 2-9.

## Istorija
Iki 1950 m. Joniškio apskrities laikraštis, 1950–1990 m. – LKP Joniškio rajono komiteto ir Liaudies deputatų tarybos organas, nuo 1990 m. vasario 1 d. – rajono laikraštis, steigėja Joniškio rajono savivaldybė, nuo 2000 m. – UAB „Šiaulių kraštas“, leidėja UAB „Laikraščio Sidabrė redakcija“.

1945–1946 m. ėjo kartą per savaitę, 1951 m. – dukart, 1952 m. – dukart-triskart, nuo 1953 m. – tris kartus, nuo 1991 m. – du kartus per savaitę. Iki 1989 m. gruodžio 31 d. vadinosi „Tarybinis balsas“, nuo 1990 m. sausio 1 d. „Sidabrė“. Spausdino Joniškio spaustuvė, nuo 1976 m. Šiaulių spaustuvėje „Titnagas“. Tiražas 1945 m. – 700 egz., 1987 m. – 9500 egz., 1997 m. – 3900 egz.  2011 m. laikraštis leistas trečiadieniais 8 puslapių apimties, tiražas – 3037 egz. ir šeštadieniais 12 puslapių, tiražas – 3525 egz.

## Redaktoriai
* S. Zauka – 1945–1946 m.
* Stasys Laurinaitis – 1947–1949 m.
* E. Vaserdamas – 1949–1950 m.
* R. Beniušis – 1950–1952 m.
* E. Džiavečka – 1952–1961 m.
* A. Stankus – 1961–1970 m.
* A. Vaičiūnas – 1970–1988 m.
* Antanas Adomaitis – 1988–1994 m.
* Algirdas Lititauskas – 1994–1995 m.
* L. Tikniuvienė – 1995–1996 m.
* Lina Rudnickienė – nuo 1996 m.

## Šaltiniai

## Nuorodos
* „Sidabrė“
Sietynas (Šiauliai)

**Sietynas** – *dvisavaitinis koperacijos, savivaldybės, ūkio, kultūros ir profesinio judėjimo [[laikraštis]]*, savivaldybės, kooperacijos, ūkio ir kultūros žurnalas, leistas 1919 m. lapkričio 25 d. – 1922 m. gruodžio 24 d. Šiauliuose.

## Istorija
Ėjo kas dvi savaites. Leido Šiaulių srities vartotojų bendrovių sąjunga. Spausdino Savičiaus ir Šumkausko spaustuvė Šiauliuose. Išėjo 56 numeriai.

Bendradarbiavo Petras Avižonis, Kipras Bielinis, T. Daugėla, Jonas Fledžinskas, J. Gobis, Vincas Janavičius, Kazys Ralys, Vladas Putvinskis, Domas Šidlauskas, J. Vanagas, P. Žaliukas.

Redagavo Peliksas Bugailiškis. 

## Šaltiniai

## Nuorodos
* Sietynas. E-paveldas.lt
Sietynas (Kanada)

**Sietynas** – žurnalas, leistas 1974–1992 m. Kanadoje.

## Istorija
Leido „Rūtos“ leidykla. Redaktorius Pranas Enskaitis. 

## Šaltiniai
Sokodė

**Sokodė** − Togo miestas, įsikūręs Centriniame regione; 339 km į šiaurę nuo Lomės. Antrasis pagal dydį (po Lomės) Togo miestas. Jis išsidėstęs šalia Lomės − Uagadugaus (Burkina Fasas) plento. 

## Istorija
Nuo XVII a. tai buvo vienas svarbiausių regiono prekybinių miestų, kontroliuojamas vietos etninės grupės, musulmonų temų. Per jį ėjo keletas prekybinių kelių, jungusių eve teritorijas pietuose ir gurmančių valstybes šiaurėje. XIX a. Sokodėje įkurta Kotokoli (Čaudžo) gentinė karalystė, valdoma vadų *uro eso*. Jų dinastija išlikusi iki mūsų dienų, ir vadai reziduoja Sokodėje.

## Sportas
* AC Semassi FC – futbolas klubas; daugkartiniai šalies čempionai.
* Unisport de Sokodé – futbolas klubas;
* Sokodės savivaldybės stadionas (); talpina 10 tūkst. žiūrovų.

## Šaltiniai
Sietynas (Vilnius)

**Sietynas** – kultūros leidinys (*žurnalas, jaunųjų kultūros mėnraštis*), ėjęs 1988–1991 m. Vilniuje.

## Istorija
Steigėja ir leidėja UAB „Raštija“. Tiražas 1990 m. – 5400 egz., 1991 m. – 500 egz. Išėjo 10 numerių.

Spausdino publicistikos, literatūrologijos, grožinės literatūros kūrinius.

Redakcinė kolegija: Darius Kuolys, Valdas Papievis ir kt. 

## Šaltiniai
Siewca prawdy

**Siewca prawdy** (*Tiesos sėjėjas*) – Eišiškių parapijos laikraštis, ėjęs 1994–1997 m. Eišiškėse lenkų kalba.

## Istorija
Ėjo dukart per mėnesį. Tiražas 500–2000 egz. Redaktorius kunigas Vojcechas Gurlickis.  Leidimas nutrūko iškėlus V. Gurlickį į kitą parapiją.

## Šaltiniai
Sibiro lietuvių žinios

**Sibiro lietuvių žinios** – *Centralinio lietuvių biuro Sibire organas*, informacinio pobūdžio laikraštis, leistas 1919 m. liepos 1 d – gruodžio 17 d. Tomske. 

## Istorija
Leido Centrinis Sibiro lietuvių biuras. Ėjo kartą per dvi savaites. Spausdino Tomsko kooperatinė spaustuvė. Išėjo 9 numeriai.

Rašė apie lietuvių organizacijų veiklą, spausdino lietuviškų laikraščių apžvalgas, naujienas iš Lietuvos, iš lietuvių kolonijų gyvenimo. 

Redagavo Kazys Pabrėža, Kazimieras Būga. 

## Šaltiniai

## Nuorodos
*„Sibiro lietuvių žinios“. E-paveldas.lt
Uači plynaukštė

**Uači plynaukštė** () − lyguma Vakarų Afrikoje, centrinėje Togo dalyje.

Plynaukštė yra rausvos spalvos, o jos dirvožemyje gausu geležies. Plynaukštė yra apie 30 km pločio ir įsikūrusi nuo 60 iki 90 m aukštyje virš jūros lygio. Plynaukštė priklauso Gvinėjos miško−savanos mozaikos ekoregionui (*Guinean forest-savanna mosaic ecoregion*).

## Išnašos
Sigmos panorama

**Sigmos panorama** – Lietuvos elektronikos pramonės susivienijimo „Sigma“ savaitraštis, ėjęs 1973–1990 m. Vilniuje.

## Istorija
1978–1988 m. vadinosi „Elektronika“ ir buvo leidžiamas lietuvių ir rusų kalba. Tiražas 1978 m. – 2000 egz. lietuvių kalba ir 1000 egz. rusų k., 1988 m. – 3000 egz. lietuvių kalba ir 1000 egz. rusų k., 1990 m. – 3000 egz.

## Redaktoriai
* A. Akstinienė – 1978–1987 m.
* Vincas Žemaitis – 1988 m.
* R. Petrauskas – 1989–1990 m. 

## Šaltiniai
Burbiškė I

**Burbiškė I** – kaimas Kelmės rajono savivaldybėje, 1 km į šiaurę nuo Pašilės.

## Istorija

Kaimas panaikintas po 1980 m., bet 2015 m. atkurtas.

## Gyventojai

## Šaltiniai
Syrkino spaustuvė

**Syrkino spaustuvė** – spaustuvė ir leidykla, veikusi Vilniuje 1859–1915 m.

## Istorija
Įkūrė Abelis (vėliau Albertas) Syrkinas, vertęsis knygų prekyba. Turėjo litografiją (1877–1885 m.), knygrišyklą, nuo 1868 m. – knygyną. Iki 1861 m. išleido 8 leidinius lietuvių kalba. Uždraudus lietuvišką spaudą, A. Syrkinas buvo svarbiausias lietuviškų leidinių rusišku raidynu spausdintojas. Spausdino vadovėlius ir mokymo priemones, periodinius leidinius: „Vilenskij vestnik“ (1886 m.) „Cirkuliar po Vilenskomu učebnomu okrugu“ (1886–1891 m.) „Severo-zapadnoje slovo“ (1898 m.).

Nuo 1906 m. leido lietuviškas knygas, vėl spausdino lotynišku šriftu; 1906 m. išleido 20 leidinių, o 1913 m. išspausdintų knygų tiražas siekė 100 000 egz. 1895 m. spaustuvė už gerą spaudos darbų kokybę I Visos Rusijos spaudos darbų parodoje Peterburge gavo Imperatoriškosios rusų technikos draugijos bronzos medalį.

Spaustuvė leido ir legalius Lietuvos socialdemokratų partijos laikraščius: „Naujoji Gadynė“ (1906–1907 m.) „Skardas“ (1907 m.) „Žarija“ (1907–1908 m.) 

## Šaltiniai
Kara (Togas)

**Kara** − miestas Togo šiaurėje, įsikūręs Karos regione; 413 km į šiaurę nuo Lomės. 

Miestas išsidėstęs šalia Lomės − Uagadugaus (Burkina Fasas) plento.

## Sportas
* ASKO Kara FC (futbolo klubas); daugakrtinis šalies čempionas.
* Karos miesto savivaldybės stadionas; talpa 10 tūkst. žiūrovų. 2020 m. sausio mėn. pranešta apie stadiono renovaciją. Buvo paklosta sintetinė danga, kuri atitinka FIFA reikalavimus, atlikti drenažo bei kiti renovacijos darbai.

## Šaltiniai
Ebersvaldė

**Ebersvaldė** () – Vokietijos miestas, Brandenburgo žemėje. 41 175 tūkst. gyventojų (2009).

## Istorija

Miestas įkurtas 1254 m. ir pavadintas *Everswolde* vardu. Pirmą kartą paminėtas 1275 m. balandžio 23 d. Teisę rengti turgus gavo 1300 m. 1970 m. sujungtas su Fino miestu ir gavo Fino-Ebersvaldės vardą. 1993 m. pervadintas atgal į Ebersvaldę.

## Ekonomika

Nors Ebersvaldė praeityje garsėjo klestinčia sunkiąja pramone, nuo Berlino sienos griuvimo ją ištiko sunkesni laikai. Žlugus Rytų Vokietijos vyriausybei, valstybės parama išnyko, o gamyklos staiga turėjo konkuruoti su efektyvesnėmis Vakarų firmomis. Dėl to daugelis Ebersvaldė gamyklų sugriuvo, o turistai gali pamatyti šių apleistų įmonių liekanas visame mieste. Kaip ir daugelis buvusių Rytų Vokietijos miestų, Ebersvaldė nuo to laiko kovojo su nedarbu, o daugelis gyventojų paliko regioną ieškodami darbo kitur. Todėl daugelis didžiulių sovietinio bloko stiliaus daugiabučių kompleksų Ebersvalde tuštėja ir pamažu naikinami.

## Galerija

Vaizdas:Eberswalde gelezinkelis.jpg||200px|thumb|dešinėje|Geležinkelio platforma
NASDAQ (indeksas)

**Nasdaq indeksas** – vertybinių popierių indeksas, kurio svarią dalį sudaro aukštųjų technologijų bendrovės ir kurių akcijomis prekiaujama NASDAQ VP biržoje. Nasdaq indeksą sudaro virš 3 000 įvairaus pobūdžio, daugiausiai akcijų vertybiniai popieriai.

## Istorija
Pernelyg didelis optimizmas ir spekuliaciniai motyvai išpūtė interneto bendrovių burbulą. 1995–2000 m. dėl sparčiai brangstančių interneto bendrovių ir su jomis susijusių įmonių akcijų smarkiai kilo visa akcijų rinka. Nuo 1999-ųjų per metus JAV NASDAQ akcijų indeksas padvigubėjo. Tačiau 2000 m. šis burbulas pradėjo bliūkšti ir 2002 m. spalio mėn. nukrito 78 %.

## NASDAQ indeksai
NASDAQ listinguojamos ne tik aukštųjų technologijų įmonių akcijos, todėl susidarė atskira indeksų sistema, iš kurių kiekvienas atspindi situaciją atitinkamame ekonomikos sektoriuje. Šiuo metu yra trylika tokių indeksų, kurie yra pagrįsti NASDAQ elektroninėje sistemoje parduodamų vertybinių popierių kotiruotėmis.

### Nasdaq Composite
Į Nasdaq Composite indeksą įtrauktos visų NASDAQ biržoje listinguojamų įmonių akcijos (iš viso virš 5 tūkst.). Rinkos vertė apskaičiuojama taip: bendras įmonės akcijų skaičius dauginamas iš vienos akcijos dabartinės rinkos vertės.

### Nasdaq-100
Nasdaq-100 apima 100 didžiausių pagal kapitalizaciją įmonių, kurių akcijomis prekiaujama NASDAQ biržoje. Į indeksą neįtrauktos finansų sektoriaus įmonės. 2021 m. 57% nuo Nasdaq-100 yra technologijų įmonės. Nasdaq biržoje fondas su žyma QQQ atidžiai seka Nasdaq-100 dinamiką.

### Kiti NASDAQ indeksai
* NASDAQ Bank Index – bankinio sektoriaus įmonėms
* NASDAQ Biotechnology Index – medicinos ir farmacijos įmonėms
* NASDAQ Computer Index – įmonėms, kuriančios programinę ir techninę įrangą kompiuteriams
* NASDAQ Financial Index – finansų sektoriaus įmonėms, išskyrus bankus ir draudimo įmones
* NASDAQ Industrial Index – pramonės įmonėms
* NASDAQ Insurance Index – draudimo įmonėms
* NASDAQ Telecommunications Index – telekomunikacijų įmonėms.

## Šaltiniai
Šiaudinė (Raudondvaris)

**Šiaudinė** (arba ***Solomenka, Salomenka, Salamenka***) – buvęs kaimas Kauno rajono savivaldybėje, pietrytinėje Raudondvario pakalnėje, dešiniajame Nevėžio krante. Čia yra partizanų kapinaitės (įsteigtos 1989 m., paminklinis ansamblis), senojo Raudondvario tilto liekanos.

## Etimologija

Anksčiau žemutinio Raudondvario vietoje buvo ***Perevoznikų*** kaimelis, vėliau pavadintas Solomenka arba Šiaudine, kadangi senovėje namai čia buvo dengti šiaudais (*Solomenka* nuo  – „šiaudai“). XIX a. tarpukariu aptinkamas pavadinimas ***Stašelis***, tikriausiai susijęs su V. Stašelio tilto vardu.

## Istorija

XIX a. minima kaip kaimas Kauno apskrityje. XIX–XX a. Šiaudinėje buvo Raudondvario valsčiaus centras, gyvenvietė buvo žymima kaip didesnė nei Raudondvaris. Nuo Šiaudinės į rytus link Nevėžio vedė Raudondvario tiltas – iš pradžių medinis, nuo 1931 m. geležinis su betoninėmis atramomis, susprogdintas 1941 m. prasidėjus II pasauliniam karui.

1966 m. sausio 26 d. Šiaudinė prijungta prie Raudondvario.

## Gyventojai

## Šaltiniai
Jūros vyskupas

**Jūros vyskupas** – mitinė būtybė, neva gyvenusi Baltijos jūroje. Legendos atsiradimas siejamas su XVI amžiumi.

## Numanoma išvaizda
Pagal išlikusius aprašymus, jūrų vyskupas priminė žvynuotą žuvį su aštriais šoniniais pelekais ir peleku nugaroje, neva tokiu plačiu, kad žuvis jį galėjo naudoti kaip apsiaustą. Ant galvos buvo aštri ketera, primenanti vyskupo mitrą, dėl kurios ši būtybė ir gavo tokį vardą.

## Legenda
Pagal legendą jūros vyskupas pirmą kartą į lenkų žvejų tinklus pateko 1433 m. Keistas padaras buvo pristatytas karaliui. Su jūros vyskupu buvo bendraujama lenkų ir lotynų kalbomis, bet jis tylėjo, graudžiai stebėdamas žmones didelėmis, skaidriomis akimis.

Jūros vyskupas atsisakinėjo bet kokio maisto (buvo siūloma mėsa ir žuvis) ir menko tiesiog akyse. Galų gale jis sugebėjo kreiptis į katalikų vyskupų grupę, kurių ženklais prašė paleisti jį į jūrą. Vyskupams su dideliu vargu pavyko įtikinti karalių paleisti būtybę. Galų gale dėkingas jūros vyskupas peržegnojo jį supusius žmones ir visam laikui dingo Baltijos jūros vandenyse.

1531 m. dar vienas jūros vyskupas neva pateko į Vokietijos žvejybinius tinklus, bet nelaisvėje pragyveno vos dvi dienas. Būtent jį, Konradas Gesneris pavaizdavo savo knygoje „Gyvūnų istorija“ (*Historia Animalium*).

## Mokslinė nuomonė
Anot kriptozoologo Bernaro Heuvelmano jūros vyskupas galėjo būti sudarkytas kalmaras *([[:en:Lepidoteuthis|Lepidoteuthis grimaldii]])*. Vaizduotė lengvai galėjo suteikti jam pavidalą panašų į žmogaus.

## Literatūra
* Monstropedia.org  
* Gesner, C. *Historia Animalium*.
Thomas Sankara

**Tomas Sankara** (*Thomas Isidore Noël Sankara*; 1949–1987 m.) – marksistinių pažiūrų revoliucionierius, panafrikanistas, penktasis Burkina Faso prezidentas (valdęs 1983–1987 m.). Tomas Sankara dažnai vadinamas „Afrikos Che Guevara“.

1983 m. Sankara, būdamas 33 metų, įvykdė palankiai gyventojų vertintą valdžios perversmą ir tapo valstybės vadovu. Perversmo tikslas – pažaboti stipriai įsišaknijusią korupciją valstybėje bei išsivaduoti iš išlikusio prancūzų dominavimo (anksčiau Burkina Fasas buvo Prancūzijos kolonija). Atėjęs į valdžią, jis pradėjo vykdyti analogo Afrikoje neturėjusias socialines bei ekonomines reformas. Jo vykdomą užsienio politiką galima pavadinti antiimperialistine. Sankara stengėsi nesinaudoti užsienio pagalba, bandė sumažinti valstybės skolas, dėl to nacionalizavo žemę, mineralų kasyklas, bandė išvengti Pasaulio banko bei Tarptautinio valiutos fondo įtakos. Vidaus politika fokusavosi aplink agrarinę reformą, turėjusią padėti šaliai patenkinti savo poreikius ir taip išvengti bado. Tautos išsilavinimas bei sveikata tapo prioritetu. Per Sankaros valdymą buvo paskiepyta 2,5 mln. vaikų nuo tymų, meningito ir geltonojo drugio. Taip pat jis turėjo planų įvykdyti Sahelio apsodinimo medžiais projektą, taip stengiantis apsisaugoti nuo dykumėjimo ir žemę padaryti derlingesne.

Sankara daug dėmesio skyrė moterų teisėms. Priverstinės vedybos, poligamija atsidūrė už įstatymo ribų, moterys taip pat buvo skatinamos mokytis ir dirbti.

Tačiau Sankara, siekdamas radikaliai reformuoti visuomenę, sukūrė autoritarinį režimą ir galiausiai uždraudė nepriklausomą spaudą bei sąjungas.

Kaip ir per Kubos revoliuciją, Burkina Fase buvo įrengti Revoliucijos gynimo komitetai.

Nepaisant autoritarinio valdymo, Sankara buvo nepaprastai populiarus. Visgi vidurinė klasė ir genčių vadai buvo nepatenkinti jo vykdomomis reformomis, kadangi tai gerokai kenkė jų interesams. 1987 m. įvyko prancūzų remiamas karinis perversmas, per kurį Sankara buvo nužudytas. Likus keletui dienų iki savo mirties, jis tarsi paliko savo palikimą ateičiai: „Kai revoliucionieriai kaip individai gali būti nužudyti, tu negali nužudyti idėjų“.

## Nuorodos
* kapitalizmoistorija.org, ''Smulki Tomo Sankaros biografija''  (LT).
Londono Taueris

**Londono Taueris** () − istorinė tvirtovė Londono senamiesčio rytinėje dalyje, Temzės kairiajame krante. Šiuo metu − muziejus.

Anglijos istorijoje Taueris ypatingai svarbus. Čia saugomos karališkosios šeimos brangenybės, gausi įvairių laikų ginkluotės kolekcija, atkurtas viduramžių karalių kambarių interjeras. Iki XVII a. Londono Taueris buvo viena karaliaus rezidencijų. Čia taip pat buvo kalėjimas (iki 1820 m.). Taueryje įvykdyta mirties bausmė daugybei Anglijos valstybės veikėjų − karaliams Henrikui VI ir Eduardui V su broliu Ričardu, Henriko VIII žmonoms *[[Ana Bolein|Anai Bolein]] *(*Ane Boleyn*) ir *Katerinai Hovard* (*Catherine Howard*), Škotijos karalienei Marijai Stiuart, humanistui Tomui Morui (*Tom Moor*).

Seniausioji Tauerio dalis − stačiakampio plano romaninio stiliaus *Baltasis bokštas* su šv. Jono koplyčia. 

## Nuorodos
* Londono Taueris  (anglų k.)
OMX Vilnius

**OMX Vilnius** (iki 2005 m. – **VILSE**) – akcijų indeksas. OMX Vilnius indeksas – tai visų akcijų indeksas, kurį sudaro visos Vilniaus vertybinių popierių biržos Oficialiajame ir Papildomajame sąraše kotiruojamos bendrovės, išskyrus tas bendroves, kuriose vienas akcininkas valdo 90 proc. ir daugiau išleistų akcijų. Indeksu siekiama atspindėti Vilniaus VP rinkos einamąją padėtį ir jos pokyčius.
Buick Verano

**Buick Verano** yra kompaktinės klasės automobilis, kurį gamins General Motors markė, Buick. Koncernas paskelbė apie šio automobilio gamybą 2010 metų spalį ir paviešino oficialią informaciją 2011 metų sausį. Automobilis bus viešai pristatytas 2011 metų Šiaurės Amerikos tarptautinėje automobilių parodoje, jo gamybą planuojama pradėti ketvirtame šių metų ketvirtyje Oriono gamykloje, Mičigane, JAV. Automobilis bus parduodamas kaip 2012 metų modelis.

Daugelis Verano dizaino elementų primins kitus dabartinius Buick modelius. Automobilis, kartu su šiuo metu JAV jau parduodamu Chevrolet Cruze bus gaminamas ant GM Delta II platformos. Verano bus parduodamas tik su 2,4 litrų Ecotec varikliu, turinčiu 177 AG ir 6-pavarų automatine transmisija. Ateityje automobilis turėtu būti parduodamas ir su kiek galingesniu 2,0 litrų Turbo varikliu.

## Šaltiniai
* 2012 Buick Verano (media.gm.com)
Alessandro Volta

**Aleksandras Volta** (, 1745 m. vasario 18 d. Komas, Italija – 1827 m. kovo 5 d. Kamnagas prie Komo) – italų fizikas, baterijos išradėjas, profesorius.

## Biografija
1769 m. paskelbė savo pirmuosius fizikinius darbus, praplėtė Bendžamino Franklino aiškinimą apie Leideno stiklinę.

1775 m. pradėjo garsėti, išradęs greitai visoje Europoje pradėtą naudoti elektroforą.

Nuo 1778 m. Pavijos universiteto profesorius.

1800 m. sukūrė nuolatinės srovės šaltinį – Voltos bateriją.


Vaizdas:VoltaBattery.JPG|Voltos baterija 


## Šaltiniai